**Referat af bestyrelsesmøde d. 4. september-2016**

1. Vedtægtsændring:

Der skal laves en vedtægtsændring. Der indkaldes til ekstraordinær generalforsamling d. 15. oktober kl. 10.00 og efterfølgende d. 22. oktober kl. 10.00 i Ervinds garage. Adressen er Bjerghuse 65.

Raymond udsender mail til alle og laver et opslag på Facebook. Ervind sender teksten til forslag til alle i bestyrelsen.

Indkaldelsen skal sendes ud senest d. 24. september.

2. Cykelsti

Bestyrelsen drøftede problematikken med manglende cykelsti. Der er en initiativgruppe, der arbejder med det. Vi støtter gruppen. Karin Boldsen har kontakt til gruppen.

3. Kystbeskyttelsen

Bestyrelsen vil drøfte dette emne på bestyrelsesmøderne og følge op på det.

4. Legeplads

Ervind vil godt påtage sig at udbedre hegnet rundt om legepladsen. Foreningen betaler materialerne.

5. WIFI

Ervind undersøger, hvad de gør på Hagevej. Ingelise tjekker gamle referater for en kontakt, der omhandlede et tilbud om WIFI.

Vi vil opstille forskellige muligheder og så kan der træffes en beslutning på det grundlag.

6. Lokalplanændringer vedr. opsætning af hegn

Bestyrelsen kigger på lokalplanen om opsætning af hegn og drøfter på næste møde, hvordan den forholder sig til et forsøg på at få lokalplanen ændret.

7. Vejlaug

Nu er det bestyrelsen, som har ansvaret for at tage sig af problemstillinger vedr. vejene i Bjerghuse.

Vi skal fortsat have kontakt til Knud Erik, som varetager udbedringen af vejene.

Bestyrelsen går en runde og ser på vejenes tilstand, når vi får overdraget papirerne.

8. Evaluering af sommerfesten 16

Der har aldrig været så mange til festen, som i år.

Maden var helt i top, og det var nemt at stille teltet op.

Bestyrelsen beslutter at sætte prisen op og så fortsætte med mad fra slagteren og samme teltudlejer. **Karin booker slagteren til d. 15. juli 2017 og Raymond booker teltudlejeren.**

Det skal være et andet øl-anlæg, som ikke giver problemer med is i øllet.

Vi skal finde ud af, om vi vil bruge den samme musiker som i år.

Formanden skal huske at nævne, hvem der har lavet salater og andet tilbehør.

Hyre et par børn til at stege pølser

Husk at købe rigeligt med brød.

9. Nedsættelse af hastigheden

HH skriver en henvendelse til Teknisk Forvaltning og kontakter Hagevejs grundejerforening.

10. Mødetidspunkter

Næste møde d. 12. november kl. 10.00 hos Ingelise